  Туспуктэм: minpriroda-udm.ru Майя Бывальцева 18+ 11-тӥ южтолэзе Якшур-Бӧдья ёросысь ыбылӥськонъя «Солнечный» огъетын «Охотничий биатлон – 2023» ужрад орчтоз. Пӧйшурасьёслэн элькун ӵошатсконазы 15 команда пыриськоз. Со сярысь Удмуртиысь инкуазь узырлыкъёсъя но инкуазез утёнъя министерстволэн пресс-службаез ивортӥз. Пыриськисьёс пӧйшуран куас вылын 2 иськемез ортчозы, 30 сантиметр диаметръем кык мишене сылыса ыбылозы. Кин уз йӧтты, со ватсаса 100 метрез ортчоз. Задор мылкыд но чебер инкуазь сяна, ӵошатсконэ пыриськисьёсты но висисьёсты солдат ӝук возьма. Котькуд командаын ньыль адями луыны кулэ, куронъёсын татын тодматскыны луоз. Куриськонъёсты 28-тӥ тулыспалозь келяно. Вормисьёсты командаос пӧлын но, нмиаз адямиос пӧлын но шараялозы. Устооссэ кубокъёс, дипломъёс но кузьымъёс возьмало. Тодэ вайытом, тулыспал пумын Россиысь но Белоруссиысь тодмо биатлонистъёс «Ижевская винтовка» ӵошатсконъёсы вуозы.   Тегъёс: Спорт Биатлон пӧйшуран Удмуртия  